átha yé yajñéna dānéna tápasā lokaṃ jáyanti té dhūmámabhisámbhavanti dhūmādrā́triṃ rā́trerapakṣīyamāṇapakṣámapakṣīyamāṇapakṣādyānṣaṇmā́sāndakṣiṇā̀ditya éti mā́sebhyaḥ pitr̥lokám pitr̥lokā́ccandraṃ té candram prāpyā́nnam bhavanti tāṃstátra devā yáthā sómaṃ rā́jānamā́pyāyasvā́pakṣīyasvétyevámenāṃstátra bhakṣayanti téṣāṃ yadā tátparyavaityáthemámevā̀kāśámabhiníṣpadyanta ākāśā́dvāyúṃ vāyorvŕ̥ṣṭiṃ vŕ̥ṣṭeḥ pr̥thivīṃ té pr̥thivīm prāpyā́nnam bhavanti tá evámevā̀nupárivartanté'tha yá etau pánthānau ná vidusté kīṭā́ḥ patáṅgā yádidáṃ dandaśū́kam